《禦儿庙》
明代·许相卿

霁色秋移舫，晴云午过坛。广川浮野动，深樾到门寒。

麟阁心空在，鹩枝迹已安。高谈入挥麈，返棹见归翰。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。